Temeljem članka 35. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 - pročišćeni tekst, 8/20 i 2/21), Općinsko vijeće Općine Vladislavci na svojoj 34. sjednici održanoj 09. ožujka 2021. godine donijelo je

**ODLUKU**

**o uključivanju Općine Vladislavci u subvencioniranje kamata na kredite iz projekta**

**„Stambeni krediti u funkciji poticanja gospodarstva“**

Članak 1.

Općina Vladislavci uključuje se u subvencioniranje kamata na kredite iz projekta „ Stambeni krediti u funkciji poticanja gospodarstva“ u suradnji sa Osječko-baranjskom županijom.

Članak 2.

Općina Vladislavci sufinancirat će 1 % poen kamata na odobreni stambeni kredit kod poslovnih banaka s kojima je Županija zaključila ugovor o poslovnoj suradnji u provođenju Projekta prvih deset godina otplate kredita, a za kupnju stana ili kuće na području Općine Vladislavci.

Članak 3.

Općina Vladislavci je u Proračunu za 2021. godinu osigurala sredstva u iznosu od 20.000,00 kuna godišnje.

Članak 4.

Ovlašćuje se općinski načelnik Općine Vladislavci da s Osječko-baranjskom županijom sklopi Sporazum o realizaciji Projekta sukladno člancima 1. i 2. ove Odluke.

Članak 5.

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 403-01/21-01/01

UR BROJ: 2158/07-01-21-04

Vladislavci, 09. ožujka 2021.

PREDSJEDNIK

OPĆINSKOG VIJEĆA

Krunoslav Morović